1. **כללי**
   1. **תחום הנספח:**
      1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **"מגלשות מים"** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים:**
      1. ת"י 1605 חלק 1 , "מגלשות מים : דרישות בטיחות ושיטות בדיקה" , מאוגוסט 2014.
      2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
      3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
      4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
   3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
     1. "דגם" (של מוצר) - גרסה חד חד ערכית של מוצר המאופיינת על ידי האלמנטים הבאים:תכן מוגדר אחד של מערכת (מגלשה וקונסטרוקציה ועיגונים נלווים) המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעלי אריזה זהה, מידות ונפח זהים, מארץ ייצור אחת , באתר יצור אחד , בעל ערכים תפקודיים נומינליים זהים, המסומן על ידי היצרן כדגם אחד (עם סימן) ומיועד להתקנה באתר אחד.
     2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
     3. בנספח זה , משפחת דגמים כוללת דגמים זהים הנבדלים זה מזה בפריטים שאין להם קשר להפעלה, לתפעול ולשימוש במערכת (מגלשה ורכיבים נלווים).
  2. **תיק מוצר**
     1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
     2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה. בנוסף יגיש היבואן לפני ביצוע בדיקת הדגם, את המסמכים הבאים: מסמכים הדרושים להגדרה מלאה וחד משמעית של תכן המוצר, הרכבתו והפעלתו וכן, מסמכים המעידים על ייעוד ומגבלות המתקן למשתמשים בו (גיל, כמות המשתמשים בו זמנית/משקל, גובה), תאריך ייצור, מקום ייצור, תאריך ייבוא (אם יוצר בחו"ל).
     3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר, יצורפו לתיק המוצר. בתעודת הבדיקה של הדגם ירשם תיאור מלא וחד משמעי של הטובין. כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה.

1. **בדיקת דגם - בדיקה מלאה** 
   1. **תדירות הביצוע**:

אחת **לארבע שנים** ובהתאם להוראות והנחיות הממונה על התקינה – אישור דגם.

* 1. **דגימה:** דגם מתוך משלוח של דגמים זהים או דגם מייצג ממשפחת דגמים.

ככלל, ידגם דגם אחד של מערכת , בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* 1. **היקף הבדיקה:**
     1. בדיקת התאמה לכל סעיפי ת"י 1605 חלק 1, אשר חלה עליהם רשמיות.
        1. בדיקה לפי תקן אירופי 1069-1 EN , תכלול את הסעיפים הבאים :
* סעיף 5 – חומרים
* סעיף 6 – תכן ויציבות
* סעיף 7 – דרישות בטיחות
* סעיף 8 – דרישות בטיחות נוספות
* סעיף 9 – בחינה
* סעיף 10 – סימון
  + - 1. בדיקה לפי תקן אמריקאי 2376 F ASTM, תכלול את הסעיפים הבאים :
* סעיף 5 – חומרים
* סעיף 6 – מידע
* סעיף 7 – תכן ויציבות
* סעיף 8 – תפקוד
* סעיף 9 – בחינה ובדיקה
* סעיף 10 – סימון
* סעיף 11 – אחריות של היצרן
* סעיף 12 – אחריות של בעל האתר

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'** 
   1. **תדירות ביצוע:** 
      1. בדיקה מלאה/בדיקת דגם - בהתאם להוראות סעיף 2 בנספח זה.
      2. בדיקה חלקית/בדיקת ש' - כל משלוח ובכפוף להנחיות והוראות הממונה .
   2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
    2. בדיקה חלקית /בדיקת ש' - דוגמים אקראית יחידה מהטובין, של דגם

מייצג, מכל קבוצת דגמים ו/או ממשפחת דגמים הקיימים במשלוח. כאשר רכיב מסוים במערכת נדרש לבדיקה הרסנית אשר אינה מאפשרת להשלים את כל הבדיקות על מערכת אחת, יידגם אקראית רכיב זהה נוסף אך מיחידה אחרת.

* 1. **הבדיקות:**
     1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
        1. המערכת שתדגם או רכיבים ממנה (שאינם מצריכים הרכבה, אלא מיקום וביסוס באתר ההקמה, ייבחנו למול תיק המוצר (בדיקת מערכת – רק לאחר שתורכב בשלמותה והמגלשה תורכב ותעוגן בהתאם להוראות היצרן שכלולות בתיק המוצר), על מנת לקבוע האם התיק הטכני והמערכת הנבדקת עתה תואמים למערכת/רכיב מוגמר שאושרו בבדיקת הדגם האחרונה.
     2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
     3. **בדיקת ש'- בדיקות חלקיות לפי סעיפי התקן:** המוצר שנדגם ייבדק להתאמה לסעיפים הבאים של התקן הישראלי ת"י 5378:
        1. **בדיקה לפי תקן אירופי 1069-1 EN**, תעשה ע"פ הסעיפים המפורטים להלן :
* סעיף 5 – חומרים
* סעיף 7 – דרישות בטיחות
* סעיף 8 – דרישות בטיחות נוספות
* סעיף 9 – בחינה
* סעיף 10 – סימון
  + - 1. **בדיקה לפי תקן אמריקאי 2376 F ASTM,** תעשה ע"פ הסעיפים המפורטים להלן :
* סעיף 5 – חומרים
* סעיף 8 – תפקוד
* סעיף 9 – בחינה ובדיקה
* סעיף 10 – סימון

* 1. **אי התאמה**:
     1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.  
        במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
     2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים. במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

1. **תנאים מיוחדים**
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
   2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |